# Изјава

# Подносиоца пријаве

Верзија 10.0

22. фебруар 2021. године

У име: /\*име привредног друштва\*/тима/ (у даљем тексту: „**Подносилац Пријаве**"[[1]](#footnote-1)), овим:

Потврђујем намеру Подносиоца Пријаве да се пријави за финансирање у оквиру Програма раног развоја („*MINI* *GRANTS Program“*) и предузме активности наведене у Пријави (сет докумената који укључује сву неопходну документацију и податке достављене од стране Подносиоца Пријаве - у даљем тексту: „**Пријава**“). Пријава се састоји од пословног плана, буџета пројекта, презентације пројекта, финансијских предвиђања и изјаве Подносиоца Пријаве, којe обезбеђује Фонд за иновациону делатност (у даљем тексту: „**Фонд**").

# Подобност

**Уколико је Подносилац Пријаве привредно друштво:**

Потврђујем да је Подносилац Пријаве прописно основан у складу са важећим Законом о привредним друштвима Републике Србије, регистрован у Агенцији за привредне регистре (АПР) Републике Србије и да се налази у Србији.

Потврђујем да је Подносилац Пријаве основан пре не више од пет (5) година, у тренутку подношења Пријаве.

Потврђујем да је Подносилац Пријаве (микро/мало) привредно друштво из приватног сектора у складу са дефиницијом коју пружа Фонд[[2]](#footnote-2), и да задовољава критеријуме одређене од стране Фонда у Приручнику Програма раног развоја (енг. *„MINI GRANTS Program Grant Manual“*).

Потврђујем да је Подносилац Пријаве обезбедио најмање тридесет процената (30%) захтеваног укупног буџета пројекта из других приватних извора, независних од Фонда.

Потврђујем да је већинско власништво (најмање 51%) Подносиоца Пријаве власништву резидената Републике Србије [[3]](#footnote-3).

Потврђујем да Подносилац пријаве није прикупио/примио 500,000 евра или више из различитих извора финансирања (капитал, задуживање или грант), јавних или приватних;

Потврђујем да Подносилац Пријаве није остварио приходе у износу од 2.500.000 евра или више у току било које од претходне 3 године, нити да је 25% или више у власништву привредног друштва које испуњава овај критеријум (ово се не односи на фондове ризичног или приватног капитала или слична привредна друштва која се баве инвестирањем);

Потврђујем да Подносилац Пријаве није финансиран кроз било који од програма Фонда за исте активности;

Потврђујем да Подносилац Пријаве није повезано лице[[4]](#footnote-4) или 10% или више у власништву великог привредног друштва[[5]](#footnote-5) (домаћег или страног)

Потврђујем да се против Подносиоца Пријаве не води процес ликвидације, нити процес стечаја у тренутку потписивања ове изјаве;

Потврђујем да власници/оснивачи и законски заступници Подносиоца пријаве нису правоснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривична дела као чланови организоване криминалне групе, кривично дело преваре и друга кривична дела која се гоне по службеној дужности.

Потврђујем да Подносиоцу Пријаве није изречена ни трајна, ни привремена забрана обављања пословне делатности;

Потврђујем да је Подносилац Пријаве измирио све обавезе по основу примењивих пореза, доприноса и осталих такси, у складу са националним прописима.

**Уколико је Подносилац Пријаве тим (који није основан као привредно друштво у тренутку подношења Пријаве)**

Потврђујем да је Подносилац Пријаве тим који се састоји од највише 5 Чланова (особа);

Потврђујем да ће, уколико финансирање буде одобрено, Подносилац Пријаве бити у обавези да оснује привредно друштво у складу са важећим Законом о привредним друштвима Републике Србијe, која ће бити корисник гранта и правно одговорна за спровођење пројекта;

Потврђујем да, уколико финансирање буде одобрено, новоосновано привредно друштво мора бити најмање 51% у власништву Члана/Чланова тима који су поднели Пријаву (проценат власништва између чланова тима је предмет њиховог договора);

Потврђујем да, уколико финансирање буде одобрено, новоосновано привредно друштво мора бити најмање 51% у приватном власништву и најмање 51% у власништву власништву резидената Републике Србије.

Потврђујем да Чланови тима нису правоснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривична дела као чланови организоване криминалне групе, кривично дело преваре и друга кривична дела која се гоне по службеној дужности.

**Поред свега горенаведеног (односи се на све Подносиоце Пријаве):**

Потврђујем да ће Подносилац Пријаве доставити све потребне додатне документе и потврде, на захтев Фонда за иновациону делатност.

Потврђујем да Подносилац Пријаве разуме правила и обавезе о примању државне помоћи, као што је представљено у Правилнику Фонда о правилима државне помоћи и одговарајућем закону који уређује државну помоћ.

Потврђујем да Подносилац Пријаве не пријављује по трећи пут Пријаву која је суштински иста као друге две претходно поднете Пријаве (тј. заснована на суштински истој или сличној иновативној технологији, производу или услузи и пословном плану).

Потврђујем да Подносилац Пријаве[[6]](#footnote-6) није финансиран кроз било који од програма Фонда за исте активности.

Потврђујем да Подносилац Пријаве[[7]](#footnote-7) не спроводи пројекат у оквиру Фондовог Програма раног развоја, Програма суфинансирања иновација или Програма сарадње науке и привреде у тренутку подношења Пријаве.

Потврђујем да Подносилац Пријаве није примио више од 600,000 евра средстава грант финансирања кроз било који програм Фонда (Програм раног развоја, Програм суфинансирања иновација, Програм сарадње науке и привреде, Програм ТТФ и други) током целокупног времена постојања Подносиоца Пријаве и свих његових бивших, садашњих и будућих повезаних лица[[8]](#footnote-8) (укључујући зависна друштва, контролисана друштва и повезана друштва која су променила своје пословно име).

У случајевима када су Подносиоци Пријаве тимови, и као такви нису успостављени као привредна друштва у тренутку подношења Пријаве, горе поменуто правило ће се примењивати на следећи начин: уколико је било који члан тима већински власник или има контролу[[9]](#footnote-9) над привредним друштвом које је примило финансирање кроз било који програм Фонда (или је био већински власник или имао контролу над привредним друштвом у тренутку када је финансирање одобрено), свако то финансирање се рачуна у максимални износ од 600,000 евра колико Подносилац Пријаве може да прими.

# Употреба података

Потврђујем да су све чињенице и наводи у Пријави истинити и потпуни.

Сагласан сам да основни подаци о Подносиоцу Пријаве, као што су име привредног друштва/имена Чланова тима, адреса и место, као и апстракт пројекта на енглеском и српском језику могу бити јавно доступни.

Сагласан сам да подаци у Пријави могу бити сачувани у базама података Фонда и да се могу користити у сврху спровођења Програма раног развоја и за потребе статистичких анализа (без техничких детаља о технологији).

Сагласан сам да у случају одобравања финансирања, подаци из Пријаве могу бити коришћени за промовисање Програма раног развоја (без техничких детаља о технологији).

# Захтеви за информисањем

Потврђујем да ћу Фонду доставити све додатне информације и документацију потребну за процесе процене, надзора и вршења увида, по захтеву Фонда.

Потврђујем да ћу благовремено извештавати Фонд о било којој промени која се догоди, релевантној за процесе анализе и процене Пријаве или надзор пројекта, чим промена настане, , као и да ћу, у случају да таква информација није достављена у потпуности и благовремено, бити одговоран за било какву штету или трошкове који из тога могу произићи.

Потврђујем и гарантујем да ће се Подносилац Пријаве придржавати адекватних мера политике и процедура како би омогућио Фонду да врши надзор и процени напредак пројекта и остваривање његових циљева.

Потврђујем да ћу обавестити Фонд пре било каквe (директнe или индиректнe) промене контроле над Подносиоцем Пријаве, статусне промене Подносиоца Пријаве у складу са важећим Законом о привредним друштвима Републике Србије и пре било које активности која доводи до промене контроле над Привредним друштвом, укључујући обавештење пре потписивања било ког уговора чији би се исход могао сматрати променом контроле.

Потврђујем да сам упознат са било којим и свим документима у оквиру Програма раног развоја и у потпуности и неопозиво сам сагласан да било који и сви документи у оквиру Програма раног развоја имају обавезујући карактер за Подносиоца Пријаве и да ће се ови документи примењивати заједно са Уговором о финансирању у оквиру Програма раног развоја.

Потврђујем да ће Подносилац Пријаве дозволити Фонду и /или институцијама, особама или ревизорима наведеним од стране Фонда да изврше увид и изврше ревизију рачуна и записа и других докумената везаних за Пријаву.

# Независна Експертска комисија

Потврђујем, у име Подносиоца Пријаве, да у потпуности разумем и прихватам да независна Експертска комисија доноси крајњу одлуку о одобрењу финансирања у Програму раног развоја и да ће Подносилац Пријаве прихватити резултат процеса евалуације и одлуку коју је донела независна Експертска комисија. Осим тога, потврђујем да Фонд неће и не може бити одговоран за било који исход процеса одлучивања или садржај одлуке.

# Финансирање

Истичем да сам, у име Подносиоца Пријаве, прочитао, разумео и да сам вољан да прихватим услове Програма раног развоја и Уговора о финансирању којим се потврђује пријем одобрења финансирања. Било које измене Уговора о финансирању ће спадати у дискреционо право Фонда и пријем сваког одобрења финансирања биће условљен извршењем Уговора о финансирању.

У случају да је финансирање одобрено, потврђујем да ће Подносилац Пријаве потписати Уговор о финансирању као што је предвиђено у Програму раног развоја.

У случају да је финасирање одобрено, потврђујем да ће Подносилац Пријаве спроводити пројекат у складу са условима Програма раног развоја и Уговором о финансирању ваљано и ефикасно и у складу са добрим техничким, економским, финансијским, управљачким, еколошким и социјалним стандардима и праксама, прихватљивим за Фонд.

Сагласан сам и потврђујем да ће Подносилац Пријаве суфинансирати пројекат из других, приватних извора, који су независни од Фонда, као што је наведено у Пријави и да ће Подносилац Пријаве благовремено обезбедити средства неопходна за имплементацију пројекта.

У случају да је финасирање одобрено, потврђујем да ће Подносилац Пријаве користити финансијска средства у складу са буџетом пројекта одбреним од стране Фонда и да ће одржавати систем финансијског управљања и припремати финансијске извештаје у складу са рачуноводственим стандардима који се доследно примењују, и на начин који адекватно одражава операције, ресурсе и трошкове везане за пројекат[[10]](#footnote-10).

У случају да је финансирање одобрено, потврђујем да је, на захтев Фонда, Подносилац Пријаве обавезан да обезбеди да независни ревизори прихватљиви за Фонд изврше ревизију финансијских извештаја, у складу са стандардима ревизије који се доследно примењују, и благовремено достави тако ревидиране извештаје Фонду.

Сагласан сам да уплата средстава од стране Фонда за последњи квартал пројекта буде умањена за износ у вредности од 10% укупног износа Фондовог финансирања израчунатог на основу одобреног буџета пројекта све док се не заврши надзор пројекта на начин који је дефинисан Приручником Програма раног развоја.

# Интелектуална својина

Потврђујем да Подносилац Пријаве има сва права интелектуалне својине (која могу да укључују патенте, жигове, робне ознаке, брендове, ауторска права, услужне жигове, *„know-how“*, резултате истраживања и развоја,итд.) – у даљем тексту: „ИС”, и сва „*know-how*“ права у односу на технологију која се развија и на финални производ/услугу, као и да треће лице нема нити може истаћи икакав захтев у погледу ових права ИС. Потврђујем да ИС која је предмет Пријаве не нарушава права ИС било којег трећег лица.

Такође, сагласан сам да ће било која нова ИС и *„know-how“* који могу настати током имплементације пројекта припадати Подносиоцу Пријаве[[11]](#footnote-11) и да ће Подносилац Пријаве осигурати ова права ИС у свим споразумима склопљеним са трећим лицима.

# Набавке

Потврђујем да ће Подносилац Пријаве спроводити набавке добара и услуга које су дефинисане у Пријави тако што ће поштовати захтеве везане за набавке који су дефинисани у Приручнику Програма раног развоја, што ће обезбедити да се средства користе искључиво за куповину оних добара и услуга неопходних за реализацију пројекта.

# Животна средина

Потврђујем да сам, у име Подносиоца Пријаве, прочитао, разумео и да је Подносилац Пријаве вољан да се придржава прописа из Фондовог Оквирног програма за управљање заштитом животне средине и социјалним питањима који дефинише процедуре за управљање заштитом животне средине и социјалним питањима којих је потребно придржавати се током спровођења пројеката, а које су у складу са законском регулативом у Србији. Подносилац Пријаве ће обезбедити све информације и дозволе које се траже у Пријави, укључујући и План управљања животном средином, уколико буде захтевано. Подносилац Пријаве се слаже да ће се придржавати свих закона и прописа о заштити животне средине Републике Србије. Подносилац Пријаве ће надокнадити штету и заштити Фонд у случају да Фонд претрпи било какав губитак због повреде прописа о заштити животне средине.

Потврђујем да ће Подносилац Пријаве благовремено предузети све мере како би омогућио Фонду да врши надзор примене одредби Оквирног програма заштите животне средине.

# Преварне радње и корупција

Потврђујем да се Подносилац Пријаве слаже да ће поступати у складу са највишим етичким стандардима у поступку спровођења Уговора о финансирању и имплементације пројекта. За те потребе:

1. „корупција“ значи нуђење, давање, примање, или подмићивање, директно или индиректно, било којом вредном ствари чиме се утиче на активности друге стране;
2. „преварна радња“ значи поступак изостављања, укључујући нетачне тврдње, које свесно или непромишљено доводе у заблуду, или представљају покушаје довођења у заблуду, које се чине како би једна страна стекла финансијску или неку другу корист или избегла обавезу;
3. „довођење у заблуду“ је споразум две или више страна с намером да се постигне недозвољена сврха, укључујући недозвољено утицање на поступке друге стране;

 (iv) „противправне претње“ обухватају нарушавање или наношење штете, или претња нарушавањем или наношењем штете, директно или индиректно, особама или њиховој имовини како би се извршио утицај на њихово учествовање у поступку набавке, или утицало на извршење уговора;

 (v) „поступци опструкције“ обухватају:

(а) намерно уништавање, фалсификовање, мењање, или скривање доказног материјала у истражном поступку или изношење лажних тврдњи истражитељима како би се извршио финансијски утицај на истрагу о наводима о коруптивном и преварном поступању, довођењу у заблуду или противправним претњама; и/или претње, узнемиравање или застрашивање било које стране како би се спречило обелодањивање његових сазнања о питањима која су релевантна за истрагу или спровођење истраге, или

(б) поступци који имају за циљ да материјално онемогуће спровођење инспекције или ревизије.

# Поверљивост

У име Подносиоца Пријаве, овим потврђујем и сагласан сам са Фондовим Правилником о забрани конфликта интереса и тајности поверљивих података.

Подносилац Пријаве се у потпуности слажеда ништа од горе наведеног неће умањити право Фонда да објави чињенице о подршци пројекту од стране Фонда и донатора Фонда (где и кад је то примењиво), именује Подносиоца Пријаве као Подносиоца Пријаве у пројекту и јавно објави апстракт Пријаве, на енглеском и српском језику.

# Државна помоћ

**Финансирање које Фонд додељује категорисано је као *„de minimis“* државна помоћ. У складу са овим, ако се пројекат одобри за финансирање, Подносилац Пријаве ће бити у обавези да достави писану потврду у којој се наводи статус претходно добијених средстава државне помоћи.**

**За Подносиоца Пријаве који је привредно друштво:**

Датум:

Штампано име и презиме и потпис овлашћеног представника:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

**За Подносиоца Пријаве који је тим (сви Чланови тима морају потписати Изјаву):**

Датум:

Штампано име и презиме и потпис:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Штампано име и презиме и потпис:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Штампано име и презиме и потпис:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Штампано име и презиме и потпис:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Штампано име и презиме и потпис:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

1. Тим се састоји од свих чланова који су наведени и потписани на крају овог документа (у даљем тексту „Чланови“). [↑](#footnote-ref-1)
2. У складу са важећим Законом о рачуноводству Републике Србије, укључујући новооснована правна лица онако како су дефинисана у складу са овим законом. [↑](#footnote-ref-2)
3. У складу са важећим Законом о порезу на доходак грађана. Од Подносилаца Пријаве се може захтевати да доставе доказ о резидентности власника [↑](#footnote-ref-3)
4. У складу са важећим Законом о привредним друштвима Републике Србијe. [↑](#footnote-ref-4)
5. У складу са важећим Законом о рачуноводству Републике Србије. [↑](#footnote-ref-5)
6. Уколико је Подносилац Пријаве тим, ако је било ко од Чланова тима већински власник или има право управљања над компанијом којој је додељено финансирање у оквиру било којег програма финансирања Фонда за исте активности, ово правило ће се примењивати. [↑](#footnote-ref-6)
7. Уколико је Подносилац Пријаве тим, ако је било ко од Чланова тима већински власник или има право управљања над компанијом која, у тренутку подношења ове Пријаве спроводи пројекат у оквиру било којег од наведених програма, ово правило ће се примењивати. [↑](#footnote-ref-7)
8. Повезаност се утврђује на основу критеријума наведених у важећем Закону о привредним друштвима Републике Србије. [↑](#footnote-ref-8)
9. Контрола подразумева право или могућност једног лица да, самостално или са другим лицима која са њим заједнички делују, врши контролни утицај на послове другог лица путем учешћа у основном капиталу, уговора или права на именовање већине директора, односно чланова надзорног одбора, у смислу Закона о привредним друштвима. [↑](#footnote-ref-9)
10. Међународни стандарди ревизије, који се објављују годишње од стране Међународне Федерације рачуновођа, а који су широко прихваћени у рачуноводственој струци, пример су ревизорских стандарда који су прихватљиви. [↑](#footnote-ref-10)
11. Уколико је Подносилац Пријаве тим, сва нова ИС и „know-how“ који могу настати током имплементације пројекта припадају новооснованом привредном друштву које ће бити корисник гранта. [↑](#footnote-ref-11)